I. El Projecte de decret que completa un altre (51/97) objecte també de dictamen per aquesta Comissió Jurídica Assessora té per objecte la regulació del règim d'autonomia econòmica del Centre de la Propietat Forestal gestionat pel Departament d'Agricultura Ramaderia i Pesca creat com a òrgan desconcentrat per l'article 17 de la Llei 6/1988 de 30 de març forestal de Catalunya i regulat pels articles següents de la Llei fins al 19 i pel Decret 338/1989.
La norma habilitant és la Llei 19/1996 de 27 de desembre de pressupostos de la Generalitat de Catalunya per a 1997 disposició addicional vint-i-cinquena que en el seu apartat 1 autoritza el Govern per establir que l'esmentat Centre i els altres organismes que cita tinguin règim d'autonomia financera.
La disposició d'altra banda preveu que l'autonomia econòmica que regula s'apliqui a tots els ingressos obtinguts de la gestió i a totes les transferències (apartat 2) que l'òrgan responsable de la gestió ha de presentar anualment al departament la justificació dels ingressos i els comptes de la gestió (apartat 3) i que per decret el Govern determinarà els espais i les escoles afectats i la normativa que n'ha de regir la gestió (apartat 4).
Es tracta evidentment de situacions de les qualificades de serveis administratius sense personalitat jurídica que en el nostre sistema normatiu concretament en l'àmbit del Departament d'Ensenyament tenen un precedent en l'autonomia de gestió econòmica dels centres docents públics de nivell no universitari per bé que aquí aquesta autonomia s'estableix i es regula per Llei concretament la Llei 4/1988 de 28 de març.
En qualsevol cas s'ha d'estimar que aquella disposició addicional aporta base suficient per a la regulació per Decret de l'autonomia de gestió que ens ocupa.
El Decret serà presentat a proposta dels consellers d'Agricultura Ramaderia i Pesca i d'Economia i Finances aquest segon atès el seu contingut evidentment econòmic per bé que l'expedient ha estat instruït pròpiament pel primer departament que és el directament afectat.
En aquest sentit l'article 62.2 de la Llei 13/1989 de 14 de desembre d'organització procediment i règim jurídic de l'Administració de la Generalitat de Catalunya només exigeix la signatura conjunta dels consellers afectats quan els decrets són competència de més d'un departament per raó de la seva matèria.
Dins el Departament d'Agricultura Ramaderia i Pesca segons que s'indica en la documentació de l'expedient aquesta ha estat elaborada per la Direcció General del Medi Natural per ser la que té autoritat sobre els centres afectats.
Per tant s'ha observat el precepte de l'article 63.1 d'aquella Llei que encomana l'elaboració de les disposicions de caràcter general al centre directiu corresponent.
Quant a la tramitació del projecte aquesta s'ha d'estimar correcta malgrat que la intervenció del Departament d'Economia i Finances es concreti en els informes favorables de la seva Assessoria Jurídica i de la Direcció General de Pressupostos i Tresor tramesos pel Secretari General del Departament sense tràmit d'audiència i d'informació pública.
Segons que s'indica en l'informe jurídic que figura en l'expedient la justificació d'aquesta tramitació només interna es trobaria en l'article 64 de la Llei 13/1989 de 14 de desembre d'organització procediment i règim jurídic de l'Administració de la Generalitat de Catalunya.
De fet però aquest precepte no s'ocupa pròpiament de la dispensa de l'esmentat tràmit en determinades situacions i a més aquesta Comissió Jurídica Assessora ha entès reiteradament que el sentit aparentment discrecional que el precepte sembla donar als tràmits d'audiència i d'informació pública no és tal.
Això no priva però que en casos com el present d'organització de la gestió econòmica de l'organisme d'un departament que malgrat tot en conserva el control hom pugui prescindir d'ells.
La documentació que integra l'expedient és l'exigida per aquella Llei 13/1989 encara que hom ha de posar de manifest la poca entitat del document denominat "justificació de la disposició" que cal suposar que correspon a la memòria exigida per l'article 63.2 de l'esmentada Llei.
Quant al contingut del projecte cal fer les observacions següents:
a) La cita que fa l'exposició de motius a la disposició addicional habilitant la fa identificant-la amb el número 25 quan el text de la citada Llei de pressupostos utilitza l'expressió "vint-i-cinquena".
D'altra banda hauria de contenir al final la referència a aquest dictamen en el sentit que es promulga d'acord amb ell o simplement a la seva vista.
Així resulta de l'article 5.3 del Decret legislatiu 1/1991 de 25 de març que conté el text refós de les lleis reguladores de la Comissió Jurídica Assessora i de l'article 18 del seu reglament aprovat per Decret 127/1991 de 17 de juny.
b) L'article 2 lletra d) comprèn entre els ingressos objecte de gestió econòmica les quantitats –per tant l'import en metàl·lic– i les rendes provinents de donacions o llegats.
Cal tenir en compte d'una banda que els organismes de referència no tenen personalitat jurídica però especialment que segons l'article 12 de la Llei 11/1981 de 7 de desembre de patrimoni de la Generalitat de Catalunya l'adquisició de béns a títol lucratiu s'ha de fer per Decret del Govern a proposta del Departament d'Economia i Finances.
Una altra cosa és el fet que posteriorment hom posi les quantitats a disposició de l'organisme beneficiari a través del procediment que correspongui d'acord amb la legalitat vigent.
Per tant en realitat el cas fa trànsit al de referència en la lletra a) –assignacions pressupostàries– o en la lletra e) –subvencions– del mateix article.
També cal fer una observació semblant a les indemnitzacions procedents d'assegurances de referència a l'anterior lletra c) i que sempre per manca de personalitat el Centre no pot contractar directament.
Quant als romanents d'exercicis anteriors previstos com a ingressos en la lletra h) cal tenir en compte allò que disposa l'article 37 de la Llei 10/1982 de 12 de juliol de finances públiques de Catalunya en el sentit que la incorporació dels romanents a l'exercici següents requereixen l'autorització del conseller d'Economia i Finances però només en els casos que cita en el seu apartat 2.
S'emet informe favorable sobre el Projecte de decret pel qual es regula el règim d'autonomia econòmica del Centre de la Propietat Forestal amb les observacions formulades.